Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: Ötv.-ben a képviselő-testület szervezet és működés meghatározását biztosító joga tartalmazhatja a rendbírság kilátásba helyezését, illetve alkalmazását. Az Alkotmánybíróság a 43/1992. (VII. 16.) AB határozatában rámutatott
Paragraph Index: 552

8. § (1) bekezdése arra hatalmazza fel a képviselő-testületet, hogy „működésének részletes szabályait a szervezeti és működési szabályzatában határozza meg”. A „széksértés” intézményének szabályozása ebbe a tárgykörbe tartozik, mivel a képviselő-testület működésére vonatkozó rendelkezést tartalmaz. A települési képviselőnek a képviselő-testület munkájában való részvételét 1998/55. szám korlátozó önkormányzati rendeleti előírás azonban a képviselő jogállását, jogai gyakorlását érinti. A hivatkozott AB határozatok ugyanakkor — erre irányuló kifejezett indítvány hiányában — nem vizsgálták a széksértés (mint rendbírság) megállapításához alapul szolgáló SZMSZ-ekben meghatározott tényállásokat abból a szempontból, hogy azok — figyelemmel a szabad szólás- és véleménynyilvánítás jogára — alkotmányos követelményeket is kielégítő hátteret adnak-e a rendbírság, mint az ülés rendjének biztosítására szolgáló rendfenntartási eszköz alkalmazásához. III. Indítványozók a véleménynyilvánítás jogának korlátlanságából indulnak ki.

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes